b'\n_START_ARTICLE_\nWithin Temptation\n_START_SECTION_\nBiografija\n_START_PARAGRAPH_\n1996 metais grup\xc4\x99 \xc4\xafk\xc5\xabr\xc4\x97 gitaristas Robert Westerholt ir vokalist\xc4\x97 Sharon den Adel. Netrukus prie j\xc5\xb3 prisijung\xc4\x97 boso gitaristas Jeroen Van Veen, Martijn Westerholt - klavi\xc5\xa1iniai bei b\xc5\xabgnininkas Ivar de Graaf. Tais pat metais jie pasira\xc5\xa1\xc4\x97 kontrakt\xc4\x85 su DSFA Records ir prad\xc4\x97jo dirbti ties pirmuoju savo albumu.\n_START_SECTION_\nEnter (1997)\n_START_PARAGRAPH_\nDebiutinis albumas Enter pasaul\xc4\xaf i\xc5\xa1vydo 1997 metais. Albumas buvo gerai sutiktas ir grup\xc4\x97 prad\xc4\x97jo keturi\xc5\xb3 koncert\xc5\xb3 tur\xc4\x85 po \xc5\xa1al\xc4\xaf, po kurio jiems buvo pasiulyta sudalyvauti viename did\xc5\xbeiausi\xc5\xb3 Nyderland\xc5\xb3 heavy metal muzikos festivali\xc5\xb3 Dynamo Open Air Eindhoveno mieste. 1997-uosius metus grup\xc4\x97 u\xc5\xbebaig\xc4\x97 surengdama j\xc5\xb3 pirm\xc4\x85j\xc4\xaf tarptautin\xc4\xaf tur\xc4\x85 Vokietijoje ir Austrijoje.\n_START_SECTION_\nThe Dance (1998-1999)\n_START_PARAGRAPH_\n1998-uosius grup\xc4\x97 praleido aktyviai koncertuodama, tod\xc4\x97l 1998-j\xc5\xb3 Dynamo jie buvo pristatyti kaip vieni pagrindini\xc5\xb3. T\xc5\xb3 pa\xc4\x8di\xc5\xb3 met\xc5\xb3 pabaigoje pasirod\xc4\x97 grup\xc4\x97s EP\'as The Dance._NEWLINE_1999-uosius grup\xc4\x97s istorijoje galima pavadinti metin\xc4\x97mis atostogomis po ilgo koncert\xc5\xb3 ir tur\xc5\xb3 meto. Visa savo laik\xc4\x85 jie skyr\xc4\x97 naujos studijos \xc4\xafk\xc5\xabrimui bei tvarkydami asmeninius reikalus, planuodami prie darbo gr\xc4\xaf\xc5\xbeti po met\xc5\xb3.\n_START_SECTION_\nMother Earth (2000-2003)\n_START_PARAGRAPH_\n2000-aisiais grup\xc4\x97 v\xc4\x97l aktyviai koncertavo, sugrojo trijuose oland\xc5\xb3 festivaliuose, tokiuose kaip Waterpop, Bospop bei Lowlands. Tuo pat metu grup\xc4\x97 intensyviai dirbo ties antruoju savo albumu Mother Earth, kuris pasirod\xc4\x97 gruod\xc5\xbeio 1 dien\xc4\x85. Albumas susilauk\xc4\x97 vis\xc5\xb3 teigiamo pripa\xc5\xbeinimo ir \xc4\xafsitvirtino oland\xc5\xb3 chart\'uose._NEWLINE_Pirmasis grup\xc4\x97s singlas Our Farewell niekada nepateko tarp geriausi\xc5\xb3j\xc5\xb3, bet \xc5\xa1tai antrasis albumo Mother Earth singlas Ice Queen ne tik i\xc5\xa1kop\xc4\x97 \xc4\xaf Nyderland\xc5\xb3 top\xc5\xb3 4-\xc4\x85j\xc4\x85 vieta, bet netgi atsid\xc5\xabr\xc4\x97 Belgijos top\xc5\xb3 vir\xc5\xa1\xc5\xabn\xc4\x97je. S\xc4\x97km\xc4\x97 toliau lyd\xc4\x97jo Mother Earth, met\xc5\xb3 gale albumas jau buvo tre\xc4\x8dioje geriausi\xc5\xb3 oland\xc5\xb3 album\xc5\xb3 s\xc4\x85ra\xc5\xa1o vietoje._NEWLINE_2001-aisiais grup\xc4\x97s sud\xc4\x97tyje \xc4\xafvyko tam tikr\xc5\xb3 pasikeitim\xc5\xb3: Ruud Adrianus Jolie buvo priimtas kaip antrasis gitaristas; b\xc5\xabgninink\xc4\x85 de Graaf\'\xc4\x85 pakeit\xc4\x97 Stephen van Haestregt; Martijn\'\xc4\x85 Westerholt\'\xc4\x85 pakeit\xc4\x97 Martijn Spierenburg. Westerholt v\xc4\x97liau suk\xc5\xabr\xc4\x97 grup\xc4\x99 Delain._NEWLINE_2002-aisiais grup\xc4\x97 toliau pla\xc4\x8diai gars\xc4\x97jo: pirm\xc4\x85 kart\xc4\x85 koncertavo Pranc\xc5\xabzijoje; kaip pagrindin\xc4\x97 grup\xc4\x97 pasirod\xc4\x97 Mechiko mieste. Grup\xc4\x97 gavo pirm\xc4\x85j\xc4\xaf pagrindin\xc4\xaf apdovanojim\xc4\x85 oland\xc5\xb3 Sidabrin\xc4\x97s Arfos Sliver Harp nominacijose. 2003 metais grup\xc4\x97 sureng\xc4\x97 didel\xc4\xaf tur\xc4\x85 kartu su Paradise Lost. Tais pat metais kartu su leidybine firma GUN Records perleido Mother Earth album\xc4\x85 skirt\xc4\x85 Europos rinkai, kas l\xc4\x97m\xc4\x97 didel\xc4\x99 grup\xc4\x97s s\xc4\x97km\xc4\x99 Vokietijoje: albumas tapo platininiu ir geriausi\xc5\xb3j\xc5\xb3 sara\xc5\xa1uose pasiek\xc4\x97 net septint\xc4\x85 viet\xc4\x85, o Ice Queen pateko \xc4\xaf top 30. Gup\xc4\x97s Mother Earth Tour DVD buvo apdovanotas presti\xc5\xbeiniu Edison Award prizu.\n_START_SECTION_\nSilent Force (2004)\n_START_PARAGRAPH_\n2004 lapkri\xc4\x8dio 15d. visoje Eoropoje pasirod\xc4\x97 tre\xc4\x8diasis grup\xc4\x97s albumas Silent Force. Albumo pristatymui buvo surengtas didelis tarptautinis turas Europoje (\xc4\xafskaitant pagrindin\xc4\xaf koncert\xc4\x85 Did\xc5\xbeiojoje Britanijoje, Londone) ir vienu koncertu Dubajuje. Pirmieji du albumo singlai Stand My Ground ir Memories toliau kop\xc4\x97 geriausi\xc5\xb3j\xc5\xb3 sara\xc5\xa1uose, tad grup\xc4\x97 buvo apdovanota antruoju Edison Award._NEWLINE_2006 saus\xc4\xaf grup\xc4\x97 gavo Dutch Pop Prize(did\xc5\xbeiausias indelis \xc4\xaf oland\xc5\xb3 pop) ir Dutch Export Prize(geriausiai parduodamas atlik\xc4\x97jas u\xc5\xbe Nyderland\xc5\xb3 rib\xc5\xb3). Grup\xc4\x97s kompozicijos Stand My Ground ir Somewhere buvo panaudotos mini-seriale Dark Kingdom: The Dragon King.\n_START_SECTION_\nThe Heart of Everything (2007)\n_START_PARAGRAPH_\nI\xc5\xa1leistas 2007 kovo 9 d. Dvi dainos "The Howling" ir "Sounds of freedom" panaudotos video \xc5\xbeaidime. Kovo 18d. albumas jau buvo parduotas 70.000 kopij\xc5\xb3 per pirm\xc4\x85j\xc4\x85 savait\xc4\x99. Dainai "What have you done" muzikos klipas pasirod\xc4\x99s 2006 gruod\xc5\xbeio 13d. Sekantis video "Frozen" filmuotas Rumunijoje pasakoja apie mergait\xc4\x99 ken\xc4\x8dian\xc4\x8di\xc4\x85 nuo t\xc4\x97vo. Visi pinigai gauti u\xc5\xbe klip\xc4\x85 buvo skirti Child Helpline International. \xc5\xa0io albumo tur\xc4\x85 Within Temptation prad\xc4\x97jo Jungtin\xc4\x97je Karalyst\xc4\x97je kuris Europoje truko penkis m\xc4\x97nesius. J\xc5\xb3 daina "The Truth Beneath The rose" buvo panaudota serialo "Tudors" tre\xc4\x8diajame sezone. Taip pat buvo rengiami netradiciniai turai tokie kaip "An Acoustic night at the Theatre" ir "Black Symphony".'